
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 14 iunie  2012             

PL – x 115/2012                     


AVIZ

asupra proiectului  de Lege privind completarea art.108 din Legea nr.188/1999
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind completarea art.108 din Legea nr.188/1999, trimis cu adresa nr. PL x 115 din 4 mai 2012 şi înregistrat cu nr. 31/306 din 7 mai 2012.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 23 aprilie 2012, ca urmare a depăşirii termenului de adoptare, potrivit art. 75 alin. (2) teza a III-a din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 13 iunie  2012.

Proiectul de lege are ca obiect de reglementare completarea art. 108 din Legea nr. 188/1999 privind Statutul funcţionarilor publici, republicată, cu modificările şi completările ulterioare, în sensul ca, în unităţile administrativ-teritoriale în care persoanele aparţinând unei minorităţi naţionale deţin o pondere de peste 20% funcţionarilor publici din serviciile care au contacte direct cu cetăţenii respectivi să li se aplice o majorare salarială de 10% pentru cunoaşterea limbii minorităţii naţionale.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1224 din 18 noiembrie  2011, precum şi punctul de vedere al Guvernului României, transmis cu nr.2718 din 28 noiembrie 2011, prin care nu se susţine adoptarea acestei iniţiative legislative.
Cu ocazia dezbaterilor, membrii comisiei au constatat că prin iniţiativa legislativă nu sunt prevăzute sursele de acoperire a majorării cheltuielilor preconizate, încălcându-se art. 138 alin. (5) din Constituţia României, republicată, precum şi dispoziţiile art. 14 alin. (5) din Legea nr.273/2006 privind finanţele  publice, cu modificările şi completările ulterioare.
Acordarea majorării salariale propuse contravine acordurilor stabilite de România cu organismele financiare internaţionale, potrivit cărora a fost necesară o reevaluare a sporurilor şi bonusurilor acordate personalului din sectorul bugetar. În acest sens precizăm că politica salarială promovată de Guvernul României a fost supusă unui amplu proces de reformă, început în anul 2009 şi continuat în anul 2010, fiind eliminate o serie de sporuri, printre care şi sporul pentru cunoaşterea unei limbi străine de care beneficia personalul diplomatic. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege, întrucât 
În raport de obiectul şi conţinutul reglementării, proiectul de lege  face parte din categoria legilor ordinare. 

VICEPREŞEDINTE,                        SECRETAR,

            Florin IORDACHE              Gabriel ANDRONACHE
Consilier parlamentar, Paul Şerban

